|  |
| --- |
| **ОБЩЕСТВЕНА КОНСУЛТАЦИЯ, ПОСВЕТЕНА НА УРОЦИТЕ ОТ ИЗПЪЛНЕНИЕТО НА ПУБЛИЧНИТЕ ПОЛИТИКИ В СЕКТОРА ЗА УЧЕНЕ НА ВЪЗРАСТНИ ПРЕЗ ПЕРИОДА 2014 – 2020 г.** |

***Консултативен документ***



**Министерство на образованието и науката**

**2021 г.**

Настоящият консултативен документ е разработен в рамките на **проект № 614188-EPP-1-2019-1-BG-EPPKA3-AL-AGENDA „Националните координатори в изпълнение на Европейската програма за учене на възрастни“.**

Проектът се осъществява с финансовата подкрепа на **Програма „Еразъм +“** на Европейския съюз в съответствие със Споразумение № 614188 на Изпълнителната агенция за образование, аудиовизия и култура на Европейската комисия и министъра ва образованието и науката на Република България.

**Тази публикация отразява само личните виждания на нейните автори и от Комисията не може да бъде търсена отговорност за използването на съдържащата се в нея информация.**

|  |
| --- |
| **БИБЛИОГРАФСКО КАРЕ****Заглавие:** Обществена консултация, посветена на уроците от изпълнението на публичните политики в сектора за учене на възрастни през периода 2014 – 2020 г. (*Консултативен документ*)**Организация:** Министерство на образованието и науката **Екип:** Валентина Дейкова – ръководител на проектаВаня Тивидошева, Жулиян Гочев, Юмер Коджаюмер – членове на екипаНаталия Георгиева, Румяна Костадинова, Стоян Баев – външни експерти |

1. **ОСНОВНА ИНФОРМАЦИЯ ЗА КОНСУЛТАЦИЯТА**

Настоящата обществена консултация е посветена на подготовката на последваща оценка на въздействието на политиката в сектора за учене на възрастни за периода 2014 – 2020 година. Основно ще бъде оценен постигнатия напредък по отношение на целите на Националната стратегия за учене през целия живот (наричана по-долу „Стратегията“), както и степента на изпълнението на областите на въздействие, насочени към ученето на възрастни.

Целта е оценката да осигури по-пълна осведоменост както на лицата, вземащи решения на национално и областно ниво, така и сред всички заинтересовани страни и широката общественост относно постигнатите резултатите от изпълнението на Стратегията с оглед на бъдещото развитие на сектора за учене на възрастни в България.

Консултациите се провеждат в рамките на проект № 614188-EPP-1-2019-1-BG-EPPKA3-AL-AGENDA „Националните координатори в изпълнение на Европейската програма за учене на възрастни“, който се осъществява с финансовата подкрепа на Програма „Еразъм +“ на Европейския съюз“, Грантово споразумение № 614188.

1. **ВЪВЕДЕНИЕ**

През последните години се засилва фокусът върху образованието и обучението на възрастни[[1]](#footnote-1) на европейско ниво. „Акцентът върху обучението за възрастни е от жизненоважно значение, за да може Европа да преодолее икономическите предизвикателства, пред които понастоящем е изправена, както и да отговори на нуждата от [нови умения](https://ec.europa.eu/education/education-in-the-eu/digital-education-action-plan_bg) и устойчива производителност в една все по-цифровизирана световна икономика“.[[2]](#footnote-2)

Независимо от приетите различни стратегически документи за развитието на човешките ресурси в България през периода 2014 – 2020 г., секторът за учене на възрастни продължава да е най-слабо развит в общата система за образование и обучение. Последните налични статистически данни сочат, че:

* Само 2% от населението между 25 – 64 години участва във формално и неформално образование и обучение през 2019 г.;
* Незначителен е делът на безработните с ниска квалификация, които са включени в обучение (под 1% през 2016 г.);
* Нискоквалифицираните лица на възраст 25-64 години, които са включени в обучение за период от 12 месеца са 7,6% (през 2016 г.);
* Нисък дял от 29% на населението на възраст 16-74 години, притежаващо поне основни цифрови умения (през 2019 г.);
* Увеличава се дела на преждевременно напусналите училище и през 2019 г. той достига 13,9%.

В същото време кризата около COVID-19 тласна обучителните институции към цифрово обучение в безпрецедентен мащаб. Професионалната общност трябва да се справи с ученето в много различен контекст. Икономическите последици от пандемията е вероятно да засилят различията за тези, които са по-малко привилегировани в социално-икономическо отношение.

Общото състояние на сектора за учене на възрастни, както и нововъзникналите обстоятелства по време на пандемията, очертават една сериозна група от предизвикателства, които трябва да се вземат предвид и да се търси адекватното им решение. За това е важно да погледнем назад и да анализираме научените уроци, за да намерим начин да преодолеем тези предизвикателства и да направим сектора за учене на възрастни по-силен и по-справедлив.

При подготовката на последващата оценка на въздействието на политиката в сектора за учене на възрастни за периода 2014 – 2020 година ще търсим отговори от действията и инициативите на национално ниво през изминалия период, които ще подобрят нашето разбиране за установяване на подход, който ще превърне ученето през целия живот в реалност за всички български граждани. Консултациите могат също така да предоставят подкрепа на институции, организации и лица и да позволят по-добър обмен на знания и опит на всички равнища - национално, областно и местно ниво. За да съотнесем постигнатото през миналия период към бъдещите намерения и очаквания ще вземем предвид новите цели, определени в Европейската програма за умения, Препоръката на Съвета относно професионалното образование и обучение и Стратегическата рамка за развитие на образованието, обучението и ученето в Република България (2021 – 2030). Сега е моментът да анализираме научените уроци от изминалите години и да действаме бързо.

Съзнаваме, че изпълнението на стратегическите цели към 2020 г. и бъдещите политически намерения представлява общ национален интерес, поради което търсим мненията и коментарите на всички заинтересовани страни в сектора за учене на възрастни – държавни органи – министерства и агенции, областите, общините и местните общности, доставчици на обучение, учещи, работодатели, браншови организации, синдикати, организации на гражданското общество и други партньори.

1. **ЦЕЛИ НА КОНСУЛТАЦИЯТА**
* Да бъде представен напредъкът по отношение на националните стратегически цели;
* Да се обсъди развитието на сектора за учене на възрастни в периода 2014 – 2020 г., сред максимално широк кръг от заинтересовани страни;
* Да се вземат предвид всички позиции и мнения по направените изводи;
* Да се създаде среда на доверие и диалог и да се потърсят мненията на различни заинтересовани страни по отношение на ключовите области на въздействие през следващия програмен период и варианти за решаване на основните проблеми;
* Да се идентифицират основните предизвикателства пред сектора за учене на възрастни и да се очертаят насоки за преодоляването им;
* Да се формулират нови инициативи с оглед бъдещото развитие на сектора за учене на възрастни.
1. **ОТНОСИМИ ДОКУМЕНТИ**
* Национална стратегия за учене през целия живот за периода 2014 – 2020 г.;
* Актуализирана стратегия по заетостта на Република България 2013 - 2020 година;
* Национална стратегия за насърчаване и повишаване на грамотността (2014 – 2020);
* Стратегия за намаляване дела на преждевременно напусналите образователната система (2013 – 2020);
* Стратегия за развитие на професионалното образование и обучение в Република България за периода 2015-2020 г.;
* Национална стратегия  за младежта  (2012 – 2020);
* Национален план за изпълнение на Европейската гаранция за младежта 2014 – 2020 г.;
* Национална стратегия за активен живот на възрастните хора в България (2019 - 2030 г.);
* Д о к л а д за изпълнение на целите на Националната стратегия за учене през целия живот за периода 2014 – 2020 (по състояние към края на 2019 година):

<https://epale.ec.europa.eu/bg/resource-centre/content/d-o-k-l-d-za-izplnenie-na-celite-na-nacionalnata-strategiya-za-uchene-prez-1>

<http://lll.mon.bg/uploaded_files/doklad2019.pdf>

1. **ВЪПРОСИ ЗА ОБСЪЖДАНЕ**

Какво бихте определили като успех в сектора за учене на възрастни и как да се мултиплицират постиженията и добрите практики на институции, работодатели, социални партньори и организации на гражданското общество? Как да постигнем устойчивост на постигнатите резултати?

* 1. **Достъп до образование, обучение и учене на възрастни**
* Кои са основните бариери за участие в образование и обучение на възрастни?;
* Кои са необходими условия за осигуряване на достъп до образование или обучение?;
* Как да върнем преждевременно напусналите в училище?;
* Как да бъдат идентифицирани с цел включване в образование или обучение икономически неактивните лица без или с ниско образование/квалификация?;
* Какви са начините за повишаване на мотивацията за участие в неформално обучение на групи в уязвимо положение, в т.ч. млади хора, които не учат, не работят и не се обучават (т.нар. група NEETs); хора с увреждания; безработни и икономически неактивни; с дефицит на умения за професионална реализация?
* Какво е необходимо да направим за включване в ограмотяване на лица без завършен клас или лицата със завършен клас от началния етап на основното образование (*извън проектни интервенции*)?
* Кои са трудностите при валидирането на знания, умения и компетентности, придобити чрез неформално обучение или информално учене? Кои са основните фактори, които са от значение за изграждането на успешна система за валидиране в България?
	1. **Осигуряване на качество в сектора за учене на възрастни**
* Кои са задължителните минимални стандарти за повишаване на качеството в сектора за учене на възрастни?
* Съществуващите вътрешни системи за управление на качеството и обменът на добри практики достатъчни ли са за осигуряване на качество в сектора за учене на възрастни?
* Как и в каква степен се прилага дуалната система за обучение на възрастни лица с оглед повишаване качеството на тяхното професионалното обучение и изграждане на устойчиви партньорства между бизнеса и обучителните институции?
* Какви са пътищата за повишаване на квалификацията на обучителите / учителите / преподавателите в сектора за учене на възрастни?
* Как да се справим с недоверието на работодателите към качеството на професионалното обучение на възрастни?
	1. **Взаимодействие на заинтересованите страни**
* Как да изградим устойчиви партньорства между образователните и обучителните институции, неправителствените организации, културните институции (обществени библиотеки, читалища, музеи, галерии, театри, културно-информационни центрове и др.) и медиите с цел изпълнение на съвместни програми и проекти за учене през целия живот?
* В каква степен са осигурени условия за взаимодействие между заинтересованите страни и за подобряване на координацията между тях чрез създаването и функционирането на Националната платформа „Обединени за ученето на възрастни“?
* Каква е степента на развитие на публично-частното партньорство в областта на ПОО като средство за ефективно сътрудничество с бизнеса, как и в каква степен се включва бизнесът като заинтересована страна в инициирането и изпълнението на програми и проекти за учене през целия живот?
* Какви са предизвикателствата пред местните власти за включване на възрастните хора в дейности за учене през целия живот?
* Как медиите могат да станат проактивен участник във формирането на политики за учене през целия живот? Как да привлечем медиите в отразяването на инициативи в сектора УЦЖ?
* Случи ли се първоначалното институционализиране на сектора за учене на възрастни и в каква степен? Бихте ли могли да формулирате причините за тези елементи от институционализирането, които са се случили, както и за тези, които не са се случили?
1. **МЕТОДИ ЗА ПРОВЕЖДАНЕ НА КОНСУЛТАЦИЯТА**
* Форум на Електронната платформа за учене на възрастни в Европа (EPALE);
* Работни срещи на национално и областно ниво;
* Организиране и провеждане на 9 бр. семинари и национална конференция;
* Организиране и провеждане на 2 бр. онлайн анкети:
* за пречките за включване в неформално обучение на потенциални възрастни обучаеми и подготовка на анализ с резултатите;
* с работодатели за пречките и възможностите за включване в професионално образование и обучение на потенциални възрастни обучаеми;
* Организиране и провеждане на фокус-групови дискусии:
* с представители на различни заинтересовани страни в сектора за учене на възрастни относно възможностите за неформално обучение и придобиване на умения и компетентности извън формалната образователна среда;
* с представители на различни заинтересовани страни в сектора за учене на възрастни за превръщане на професионалното образование и обучение в привлекателна и ефективна възможност за учене;
* дискусии по отделни въпроси на страниците на EPALE България в социалните мрежи: <https://www.facebook.com/EPALE.BG/> и <https://twitter.com/epale_bulgaria> .
1. **ВРЕМЕВА РАМКА И ГРАФИК ЗА ПРОВЕЖДАНЕ НА КОНСУЛТАЦИЯТА**

|  |  |  |
| --- | --- | --- |
| **№** | **СЪБИТИЕ** | **Период на провеждане през 2021 г.** |
| 1. | **Публичен форум в EPALE** | март – октомври |
| 2. | **Работна среща на Националната координационна група за УЦЖ, София** | март |
| 3. | **Онлайн – анкетни проучвания** | март – април |
| 4. | **Работна среща на Координационния съвет** | април |
| 5. | **Регионален семинар** | април |
| 6. | **Регионален семинар** | май |
| 7. | **Уеб семинар за институциите и организациите от националната мрежа за учене на възрастни и за посланиците на EPALE** | май |
| 8. | **Фокус – групови дискусии** | май |
| 9. | **Регионален семинар** | юни |
| 10. | **Семинар EPALE** | юни |
| 11. | **Регионален семинар** | юли |
| 12. | **Семинар EPALE** | юли |
| 13. | **Работна среща на Координационния съвет** | септември |
| 14. | **Семинар EPALE** | септември |
| 15. | **Семинар EPALE** | октомври |
| 16. | **Национална конференция, София** | ноември |

1. **ОБЯВЯВАНЕ И РАЗПРОСТРАНЕНИЕ НА ИНФОРМАЦИЯТА**

Може да направите Вашите коментари по поставените в този документ въпроси на следните електронни адреси: z.gochev@mon.bg ; y.kodjayumer@mon.bg

Отговорите ще бъдат публикувани на уебсайта на Националния координатор за изпълнение на Европейската програма за учене на възрастни: http://lll.mon.bg/?page\_id=72 в рубриката „Актуално“ – „Въпроси и отговори“.

Отделните въпроси ще бъдат дискутирани още на:

* Форум на уебсайта на Националния координатор за изпълнение на Европейската програма за учене на възрастни: <http://lll.mon.bg/?page_id=30> ;
* Форум на Електронната страница за учене на възрастни в Европа EPALE;
* Фейсбук страницата на EPALE България: <https://www.facebook.com/EPALE.BG/>
* Туитър страницата на EPALE България: <https://twitter.com/epale_bulgaria>
1. **КООРДИНАТИ ЗА ВРЪЗКА**

Министерство на образованието и науката:

**Жулиян Гочев -** email: z.gochev@mon.bg;

**Юмер Коджаюмер** - email: y.kodjayumer@mon.bg

1. **РАЗГЛЕЖДАНЕ НА ПОЛУЧЕНИТЕ ОТГОВОРИ**

Всички мнения и отговори по тях ще бъдат публикувани на уебсайта на Националния координатор за изпълнение на Европейската програма за учене на възрастни: <http://lll.mon.bg/>

1. Възрастни са лицата, навършили 16-годишна възраст, които не се обучават в дневна форма в училищната система и не са включени като обучаеми във форми за завършване на висше образование. [↑](#footnote-ref-1)
2. https://ec.europa.eu/education/policies/eu-policy-in-the-field-of-adult-learning\_bg [↑](#footnote-ref-2)